recursal/SuperWikiNEXT-32B huggingface dataset:
Η **Thames Television** ήταν κάτοχος franchise για μια περιοχή του βρετανικού τηλεοπτικού δικτύου ITV που εξυπηρετούσε το Λονδίνο και τη γύρω περιοχή στις καθημερινές από τις 30 Ιουλίου 1968 μέχρι τη νύχτα της 31 Δεκεμβρίου 1992.

Δημιουργήθηκε ως κοινή επιχείρηση, ενώ συγχώνευσε τα τηλεοπτικά συμφέροντα της British Electric Traction με 49% και τη Associated British Picture Corporation, η οποία εξαγοράστηκε σύντομα από την EMI με ποσοστό 51%. Ήταν τόσο ραδιοτηλεοπτικός οργανισμός όσο και παραγωγός τηλεοπτικών προγραμμάτων, παρουσιάζοντας τόσο την τοπική περιοχή που καλύπτει όσο και τη δικτύωση σε εθνικό επίπεδο στις περιοχές ITV. Το Βρετανικό Ινστιτούτο Κινηματογράφου περιγράφει την Thames ότι «εξυπηρετεί την πρωτεύουσα και το δίκτυο με μια μακρόχρονη και εκτεταμένη σειρά προγραμμάτων, μερικά από τα οποία είτε συνεχίζονται είτε είναι καλά αναγνωρισμένα σήμερα». H Thames κάλυψε ένα μεγάλο φάσμα της εμπορικής δημόσιας υπηρεσίας τηλεόρασης, με μείγματα δράμας, κωμωδίας και υποθέσεων.

Μετά την απόκτηση της Thames από την FremantleMedia, συγχωνεύθηκε με άλλη εταιρεία της Fremantle, Talkback Productions, για να σχηματίσει μια νέα ανεξάρτητη παραγωγική εταιρεία Talkback Thames. Η Thames έπαψε να υπάρχει ως ξεχωριστή οντότητα καναλιού της Βρετανίας το 1992. Ωστόσο, την 1η Ιανουαρίου 2012, ανακάμπτει η μάρκα Thames και η Talkback Thames έχει πλέον χωριστεί σε τέσσερις διαφορετικές ετικέτες. Σε Boundless, Retort, Talkback και Thames εντός του νεοσύστατου βραχίονα παραγωγής της FremantleMedia της Βρετανίας.

Τηλεόραση και ταινίες
---------------------

### Ντοκιμαντέρ

* *This Is Your Life*

### Κωμωδία

* *The Benny Hill Show*
* *Father, Dear Father*
* *The Morecambe & Wise Show*
* *Carry On Christmas Specials*
* *Bless This House*
* *The Edward Woodward Hour*
* *Alcock and Gander*
* *Thirty Minutes Worth*
* *Love Thy Neighbour*
* *Alice Through the Looking Glass*
* *The Kenny Everett Video Show/Video Cassette*
* *Man About the House*
* *George and Mildred*
* *The Talking Parcel*
* *Shelley*
* *Mr. Bean*
* *Men Behaving Badly*

### Τηλεοπτικά παιχνίδια

* *Give Us a Clue*
* *Name That Tune*
* *Strike It Lucky*
* *Take Your Pick!*
* *Whodunnit?*

### Δράμα

* *The Avengers*
* *The Tomorrow People*
* *Six Days of Justice*

### Γεγονότα

* *This Week*
* *The World at War*
* *Drive In*
* *Database*

### Παιδικά

* *Alias the Jester*
* *The BFG*
* *Button Moon*
* *C.A.B.*
* *CBTV*
* *Chocky*
* *Chorlton and the Wheelies*
* *Cockleshell Bay*
* *Count Duckula*
* *Creepy Crawlies*
* *Danger Mouse*
* *The Fool of the World and the Flying Ship*
* *Illusions*
* *Hattytown Tales*
* *Jamie and the Magic Torch*
* *Rainbow*
* *Rod, Jane and Freddy*
* *The Sooty Show/Learn with Sooty*
* *Simon in the Land of Chalk Drawings*
* *Spatz*
* *Splash!*
* *T-Bag*
* *A Tale Of Two Toads*
* *Terry Pratchett Truckers*
* *Time Riders*
* *Victor & Hugo: Bunglers in Crime*
* *The Wind in the Willows*

### Ψυχαγωγία

* *Opportunity Knocks*

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 124309858
* LCCN: n50081583
* ISNI: 0000 0000 8592 5600

 |

 |
Ο **Βαγγέλης Παραπραστανίτης** (γεν. 1954) ή **"Τζώννυ"** (όπως τον αποκαλούσαν οι φίλαθλοι) είναι Έλληνας πρώην διεθνής ποδοσφαιριστής και νυν προπονητής.

Ξεκίνησε από την ερασιτεχνική ομάδα Πρόοδος Μουζακίου Καρδίτσας σε μικρή ηλικία και το καλοκαίρι του 1973 υπέγραψε συμβόλαιο με την ομάδα των Τρικάλων, όπου έπαιξε την περίοδο 1973-74 στη Β' Εθνική, αγωνιζόμενος σχεδόν σε όλες τις θέσεις. Το 1980 πήρε μετεγγραφή για την ΑΕΚ, όπου έκανε σπουδαία καριέρα ως ακραίος αμυντικός και χρίσθηκε διεθνής με την Εθνική Ελλάδας ανδρών.

Το Δεκέμβριο του 1984 παραχωρήθηκε στο Αιγάλεω, με το οποίο έπαιξε σε Α', Β' και Γ' Εθνική κατηγορία (κυρίως στη θέση του κεντρικού αμυντικού), έως το 1992, που σταμάτησε το ποδόσφαιρο.

Είναι παντρεμένος με την Βασιλική Παπαευθυμίου και έχουν μία κόρη, την Όλγα.

Σήμερα ασχολείται με την προπονητική, εργαζόμενος σε ομάδες κυρίως της Θεσσαλίας.

Παραπομπές
----------

1. ↑  Ο Βαγγέλης Παραπραστανίτης στη βάση δεδομένων της ΑΕΚ
Στην ελληνική αρχαιότητα με το όνομα **Αριανή**, ή **Εράν**, ή **Αϊράν**, ή **Αρυάν**, οι αρχαίοι Έλληνες ονόμαζαν από την εποχή του Ερατοσθένους, το κεντρικό τμήμα της Ασίας που περιλαμβάνεται μεταξύ του Τίγρη ποταμού μέχρι του Ινδού ποταμού και από την Ερυθρά θάλασσα, νότια, μέχρι τη Κασπία, το λεγόμενο σήμερα οροπέδιο του Ιράν.

Η Αριανή, καταλάμβανε εκτάσεις που υπολογίζονταν από τον Ερατοσθένη, βάσει των μετρήσεων των "βηματιστών" του Μεγάλου Αλεξάνδρου, και των γεωγραφικών στοιχείων της ακτοπλοϊκής έρευνας που είχε διενεργήσει ο Νέαρχος, σε μήκος μεν τα 14.000 στάδια, (δηλαδή περίπου 2.600 χλμ.), και σε πλάτος 12.000 στάδια. Η περιοχή περιλαμβάνει τα εδάφη: της Γεδρωσίας, της Καραμανίας, των Αραχωτών, των Δραγγών, καθώς και οι ορεινές περιοχές των λεγομένων Παρπανισαδών, των Αρείων και των Πάρθων.

Κατά δε τον Διόδωρο στην Αριανή είχε γεννηθεί ο Ζαρατούστρα. Η όλη αυτή έκταση κατοικούνταν από πολλές φυλές και λαούς που είχαν υποταχθεί στους Πέρσες και μιλούσαν την αυτή γλώσσα.

Οι δε (αρχαίοι) Πέρσες αποκαλούσαν την χώρα αυτή **Ιράν** κατ΄ αντίθεση προς το Ανιράν δηλαδή τη χώρα των μη Αρίων φυλών, που αργότερα ονομάσθηκε Τουράν.

* Σήμερα την ονομασία αυτή, (αριάνα), φέρουν επίσημα ο κρατικός τηλεοπτικός σταθμός καθώς και η κρατική αεροπορική εταιρεία του Αφγανιστάν.

Πηγές
-----

* "Νεώτερον Εγκυκλοπαιδικόν Λεξικόν Ηλίου" τ.3ος, σ.507.
Η **Αρένα Τόρουν** (πολωνικά: *Arena Toruń*) είναι μια κλειστή αρένα αθλητικών και ψυχαγωγικών δραστηριοτήτων πολλαπλών χρήσεων στο Τόρουν, στο Βοεβοδάτο Κουγιαβίας-Πομερανίας της Πολωνίας. Είναι η έδρα της ομάδας καλαθοσφαίρισης Τβάρντε Πιερνίκι Τόρουν.

Ιστορία
-------

Το 2010, το γενικό έργο του χώρου παρουσιάστηκε από μια κοινοπραξία των εταιρειών DEDECO και MD Polska. Η κατασκευή του κτιρίου ξεκίνησε το 2011. Βρίσκεται στο προάστιο Χέουμνο, στο δυτικό τμήμα της πόλης. Το συνολικό κόστος της αρένας έφτασε τα 158 εκατομμύρια ζουότι. Οι διαστάσεις του κτιρίου είναι 162,25 μέτρα μήκος, 97,10 μέτρα πλάτος και 20 μέτρα ύψος. Η αρένα άνοιξε επίσημα στις 10 Αυγούστου 2014.

Από το 2015, ο χώρος φιλοξενεί το Κύπελλο Κοπέρνικος, μια συνάντηση του IAAF World Indoor Tour.

Ο χώρος φιλοξένησε επίσης το Ευρωπαϊκό Πρωτάθλημα Κλειστού Στίβου του 2021 από τις 4 έως τις 7 Μαρτίου 2021.

Εικόνες
-------

* Κατασκευή του κτιρίου, 2012Κατασκευή του κτιρίου, 2012
* Βόρεια άποψη του χώρουΒόρεια άποψη του χώρου
* ΕσωτερικόΕσωτερικό
* Νυχτερινή άποψηΝυχτερινή άποψη
* Έκθεση κηπουρικής, 2018Έκθεση κηπουρικής, 2018

Παραπομπές
----------

1. ↑  «Hala sportowo-widowiskowa» (στα Πολωνικά). Ανακτήθηκε στις 6 Μαρτίου 2021.
2. ↑  «W niedzielę oficjalne otwarcie nowej hali sportowo-widowiskowej» (στα Πολωνικά). Ανακτήθηκε στις 6 Μαρτίου 2021.
3. ↑  «IAAF: IAAF World Indoor Tour 2017». IAAF. Αρχειοθετήθηκε από το πρωτότυπο στις 5 Φεβρουαρίου 2017. Ανακτήθηκε στις 3 Μαρτίου 2021.
4. ↑  «Ευρωπαϊκό Πρωτάθλημα Κλειστού Στίβου - Torun 2021». *segas.gr*. 3 Μαρτίου 2021.
Ο **Έραστος** (4ος αιώνας π.Χ.) ήταν φιλόσοφος από την πόλη Σκήψιν της Τρωάδας (από όπου και το επίθετο «Σκήψιος»). Ο Έραστος και ο αδελφός του ο Κορίσκος ήταν μαθητές του μεγάλου φιλοσόφου Πλάτωνα στην Ακαδημία, στην Αθήνα. Ειδικότερα ο Έραστος ήταν και φίλος του Αριστοτέλη, αν και ως προς τις φιλοσοφικές απόψεις του ήταν ένας πλατωνικός και όχι αριστοτελικός «Ακαδημεικός» φιλόσοφος. Ο Διογένης ο Λαέρτιος αναφέρει ότι, μετά τον θάνατο του Πλάτωνα, ο Αριστοτέλης και ο Ξενοκράτης ταξίδεψαν μέχρι την Άσσο, πόλη κοντινή της Σκήψεως (απόσταση περίπου 50 χιλιόμετρα), πιθανώς ως προσκεκλημένοι του Εράστου. Εκεί ο Αριστοτέλης ηγήθηκε μιας ομάδας φιλοσόφων και πραγματοποίησαν καινοτόμες έρευνες στη βιολογία. Αυτή η «χρυσή περίοδος» της Άσσου τελείωσε αρκετά χρόνια αργότερα, όταν έφθασαν οι Πέρσες.

Πηγές
-----

* Διογένους Λαερτίου *Βίος Αριστοτέλους*
* Διογένους Λαερτίου *Βίος Πλάτωνος*
Ο **Αλέξανδρος Τσιγγούνης** (απαντάται και **Τσιγκούνης**, 1893 - 6 Μαρτίου 1984) ήταν Έλληνας στρατιωτικός και πολιτικός. Διετέλεσε αρχηγός του Γενικού Επιτελείου Στρατού από το 1952 ως το 1954.

Βιογραφία
---------

Γεννήθηκε στον Ποταμό Κυθήρων. Κατά τον Πόλεμο του 1940 και της Κατοχής ήταν διοικητής του 34ου Συντάγματος της Η΄ Μεραρχίας Πεζικού. Το 1944 έφυγε στη Μέση Ανατολή έπειτα από προσωπική διαφορά με τον ανώτερό του, υποστράτηγο Κατσιμήτρο, και παρέμεινε κρατούμενος σε προσφυγικό στρατόπεδο ως τον επόμενο χρόνο. Το 1948 ανέλαβε τη διοίκηση της ΙΧ Μεραρχίας στην Πελοπόννησο. Από το 1949 ως το 1952 υπήρξε αρχηγός του Β΄ Σώματος Στρατού και στις 21 Μαρτίου 1952 διοικητής της Α΄ Στρατιάς (ο πρώτος στην ιστορία της). Στις 4 Δεκεμβρίου 1952 διορίστηκε αρχηγός ΓΕΣ, θέση στην οποία έμεινε επί διετία, ως τις 30 Νοεμβρίου 1954. Ο Τσιγκούνης αποστρατεύτηκε μετά τη λήξη της θητείας του ως αρχηγού ΓΕΣ.

Πέθανε το 1984 και κηδεύτηκε στις 7 Μαρτίου από τον ιερό ναό Αγίων Θεοδώρων στο Πρώτο Νεκροταφείο Αθηνών.

Εξωτερικοί σύνδεσμοι
--------------------

* Αρχειακό υλικό και βιογραφικό, ΕΛΙΑ, ανάκτηση 29-6-2015.

Βιβλία του
----------

* *Ο συμμοριτοπόλεμος στην Πελοπόννησο* (1961)
* *Η μεταπολεμική ΙΙ Μεραρχία Αθηνών και ο συμμοριτοπόλεμος* (1966)

Παραπομπές
----------

1. 1 2  Καθημερινή, Κοινωνικά, φύλλο 7-3-1984.
2. ↑  Ελληνικό Κέντρο Ελέγχου Όπλων "Αθηνά", Αξιολόγηση Αρχηγών ΓΕΣ από το 1901 ως σήμερα, Νοέμβριος 2011, ανάκτηση 29-6-2015.
Στα μαθηματικά, **αριθμητική παράσταση** είναι μια ακολουθία από τα ψηφία {\displaystyle 0\ldots 9} και σύμβολα τα σύμβολα για την πρόσθεση ({\displaystyle +}), αφαίρεση ({\displaystyle -}), πολλαπλασιασμό (\times ), διαίρεση ({\displaystyle /}), ύψωση σε δύναμη ({\displaystyle {\hat {\ }}}) και παρενθέσεις ({\displaystyle (}, {\displaystyle )}), που ικανοποιεί κάποιους κανόνες ώστε να θεωρείται *έγκυρη*. Για παράδειγμα, η ακολουθία 

{\displaystyle 8-(3+4)\times 10^{3}}
είναι μία έγκυρη ακολουθία, ενώ η ακολουθία

{\displaystyle 8-3+)\times \times 10}
δεν είναι έγκυρη.

Αυστηρά, οι έγκυρες αριθμητικές παραστάσεις ορίζονται ως μία γλώσσα χωρίς συμφραζόμενα.

Για τις έγκυρες αριθμητικές παραστάσεις ορίζεται η **τιμή της παράστασης** ακολουθώντας μία αυστηρά ορισμένη ακολουθία εκτέλεσης πράξεων. Η συμβατική σειρά εκτέλεσης είναι η εξής: πρώτα υπολογίζουμε τις δυνάμεις, έπειτα τους πολλαπλασιασμούς και διαιρέσεις και τέλος κάνουμε προσθέσεις και αφαιρέσεις. Αν όμως υπάρχουν παρενθέσεις τότε προηγούνται οι πράξεις μέσα σ' αυτές με την παραπάνω σειρά.

Παράδειγμα Υπολογισμού Τιμής
----------------------------

Θα υπολογίσουμε την τιμή της παράστασης:

{\displaystyle 2\times (17-4^{2})-3\times 5^{2}+(3\times 2+4)\times (4-6)^{3}:(5-2\times 7+8)}.
**Βήμα 1ο:** Εκτελούμε τις πράξεις μέσα σε κάθε παρένθεση χωριστά: 

1. {\displaystyle 17-4^{2}=17-16=1}
2. {\displaystyle 3\times 2+4=6+4=10}
3. {\displaystyle 4-6=-2}
4. {\displaystyle 5-2\times 7+8=5-14+8=5+8-14=13-14=-1}

και αντικαθιστούμε με τα ενδιάμεσα αποτελέσματα: 

{\displaystyle 2\times 1-3\times 5^{2}+10\times (-2)^{3}/(-1)}
**Βήμα 2ο:** Υπολογίζουμε τις δυνάμεις:

1. {\displaystyle 5^{2}=5\times 5=25}
2. {\displaystyle (-2)^{3}=-8}

και αντικαθιστούμε με τα ενδιάμεσα αποτελέσματα: 

{\displaystyle 2\times 1-3\times 25+10\times (-8)/(-1)}
**Βήμα 3ο:** Εκτελούμε τους πολλαπλασιασμούς και τις διαιρέσεις:

1. {\displaystyle 2\times 1=2}
2. {\displaystyle 3\times 25=75}
3. {\displaystyle 10\times (-8):(-1)=(-80):(-1)=80}

και αντικαθιστούμε με τα ενδιάμεσα αποτελέσματα: 

{\displaystyle 2-75+80}
**Βήμα 4ο:** Εκτελούμε τις προσθέσεις και τις αφαιρέσεις με τη σειρά που γράφονται:

{\displaystyle 2-75+80=-73+80=7}.
Εμομένως, το **7** είναι η **τιμή** της παραπάνω αριθμητικής παράστασης.

Παρατηρήστε ότι κατά την αντικατάσταση, όταν ένα ενδιάμεσο αποτέλεσμα έχει πρόσημο (ή είναι κλάσμα) γράφεται σε παρένθεση. Οι παρενθέσεις αυτές απαλείφονται οριστικά ακριβώς πριν από την εκτέλεση των προσθέσεων, την στιγμή δηλαδή που η αριθμητική παράσταση είναι ένα **αλγεβρικό άθροισμα**.

Ορισμός ως γλώσσα χωρίς συμφραζόμενα
------------------------------------

Οι έγκυρες αριθμητικές παραστάσεις μπορούν να οριστούν ως την εξής γλώσσα χωρίς συμφραζόμενα με μη-τερματικά σύμβολα (S, {\displaystyle {\mathit {Op}}}, {\displaystyle Z}, D):

{\displaystyle {\begin{aligned}S&\to S\ {\mathit {Op}}\ S\ |\ (S)\\{\mathit {Op}}&\to +\ |\ -\ |\ \times \ |\ :\\S&\to DZ\ |\ -DZ\ |\ 0\\D&\to 1\ |\ 2\ |\ 3\ |\ 4\ |\ 5\ |\ 6\ |\ 7\ |\ 8\ |\ 9\\Z&\to 0\ |\ D\ |\ \epsilon \end{aligned}}}

Παραπομπές
----------

1. ↑  Φωτάκης, Δ. «Γλώσσες Χωρίς Συμφραζόμενα» (PDF). Εθνικό Μετσόβιο Πολυτεχνείο. Ανακτήθηκε στις 7 Ιουλίου 2023.
Η **Αζαρμιντόχη της Περσίας** (... - 631) ήταν βασίλισσα της Περσίας από τη δυναστεία των Σασσανιδών για λίγους μήνες το 630. Ήταν η δεύτερη και τελευταία από τις γυναίκες της δυναστείας των Σασσανιδών που κάθισαν στον θρόνο της Περσίας. Κόρη του βασιλιά της Περσίας Χοσρόη Β’, διαδέχθηκε την αδελφή της Φουραντόχη. Συνεχίστηκε στην εποχή της η μεγάλη αστάθεια που υπήρχε στην Περσία από την εποχή του πολέμου με τους Βυζαντινούς του Ηρακλείου. Παντρεύτηκε τον στρατηγό Φαρρόκι Ορμίσδα αλλά τον σκότωσε· ο γιος του Ροστάμ Φαρροκάζ στη συνέχεια εκδικήθηκε τυφλώνοντας και σκοτώνοντας τη βασίλισσα. Ο Ροστάμ Φαρροκάζ διετέλεσε αρχιστράτηγος του Περσικού στρατού την εποχή του Ισδιγέρδη Γ’. Την Αζαρμιντόχη διαδέχθηκε ο ανιψιός της Ορμίσδας Ε’.

Πηγές
-----

* *The Sasanian Empire (224-651 CE), Touraj Daryaee, The Oxford Handbook of Iranian History, Ed. Touraj Daryaee, (Oxford University Press, 2012), 201.*
* *Parvaneh Pourshariati, Decline and Fall of the Sasanian Empire, (I.B.Tauris, 2008), 185-186.*


|  |  |  |
| --- | --- | --- |
| Προκάτοχος:**Φουραντόχη** | **Μέγας βασιλιάς της Περσίας630** | Διάδοχος:**Ορμίσδας Ε’** |
Ακτσές που εκδόθηκε από το Μουράτ Β΄(1421-1451). Η εμπρός πλευρά
Ακτσές που εκδόθηκε από το Μουράτ Β΄(1421-1451). Η πίσω πλευρά
Ο **ακτσές** (τουρκ. *akçe*) ήταν νομισματική μονάδα της Οθωμανικής Αυτοκρατορίας και βασικό μέσο συναλλαγών από τα μέσα του 14ου μέχρι τα μέσα του 17ου αιώνα. Αλλιώς γνωστό και ως **άσπρο**, από το τουρκικό επίθετο *ak* [λευκός] λόγω της λευκότητας του μετάλλου του, υπήρξε το μακροβιότερο αργυρό νόμισμα της αυτοκρατορίας. Οι πρώτες κοπές του ανάγονται στα χρόνια του σουλτάνου Ορχάν, αρχικά στην Προύσα ή σε άλλες άγνωστες περιοχές γύρω από τη λεκάνη του Μαρμαρά, πριν τη δημιουργία περισσότερων νομισματοκοπείων σε εμπορικά κέντρα ή κοντά σε μεταλλεία. Ο πρώιμος ακτσές, της εποχής του Ορχάν, ορίστηκε κατά τα πρότυπα του ντιρχάμ των Σελτζούκων. 

Το βάρος του κυμαινόταν αρχικά περίπου στα 1.15 - 1.20 γραμμάρια και παρέμεινε σταθερό στο διάστημα 1326-1431. Από την εποχή του Μωάμεθ Β' μέχρι το θάνατό του, το 1481, υποτιμήθηκε έξι φορές φθάνοντας τα 0.75 γρ. παραμένοντας πάλι σταθερό μέχρι το 1585, με εξαίρεση τη μικρή υποτίμηση του 1566, κατά 7%. Το 1585 υποτιμήθηκε εκ νέου κατά 44%, χαρακτηριζόμενο από μεγάλη αστάθεια κατά τα επόμενα χρόνια. Την ίδια περίοδο, ενώ μέχρι τότε κοβόταν από καθαρό άργυρο, εμφανίζονται για πρώτη φορά στη σύνθεσή του προσμίξεις χαλκού. Από τα τέλη του 16ου αιώνα, η αγοραστική δύναμη ενός ακτσέ ήταν ικανοποιητική για χρήση σε καθημερινές συναλλαγές μικρότερης κλίμακας, ανεπαρκής όμως για συναλλαγές μεγαλύτερης κλίμακας. Αργυρά νομίσματα που αντιστοιχούσαν σε πέντε ή δέκα ακτσέδες συναντώνται ήδη από την περίοδο του Ορχάν, ωστόσο ήταν σχετικά σπάνια. Κατά τη δεκαετία του 1580, το βάρος του έφθασε τα 0.3 γρ. ενώ το 1624 ζύγιζε μόλις 0.13 γρ. καθιστώντας τη χρήση του δύσκολη καθώς ακόμα και για καθημερινές συναλλαγές απαιτούνταν μεγάλος αριθμός ακτσέδων. Από το 1640 η παραγωγή του περιορίστηκε σημαντικά και τελικά αντικαταστάθηκε από το κουρούς.

Πηγές
-----

* Sevket Pamuk, *A Monetary History of the Ottoman Empire*, Cambridge University Press, 2000
* λήμμα "Αkçe", *The Encyclopedia of Islam*, Vol. I, E.J. Brill, Leiden: 1997
Actinometer Violle 
Το **Ακτινόμετρο** είναι ειδικό όργανο (συσκευή) που ανήκει στα επίγεια Μετεωρολογικά όργανα με το οποίο επιτυγχάνεται ο προσδιορισμός της Άμεσης, της Διάχυτης και της Ολικής ακτινοβολίας του Ήλιου.

Τα κύρια μέρη των ακτινομέτρων είναι ένα θερμοηλεκτρικό ζεύγος, το οποίο αποτελεί και τον αισθητήρα του οργάνου (sensor), και ένα ευαίσθητο γαλβανόμετρο με το οποίο συνδέεται αυτό το ζεύγος.

Μέτρηση άμεσης ακτινοβολίας
---------------------------

* Άμεση ακτινοβολία Ηλίου ονομάζεται η προσπίπτουσα στη Γη, απαλλαγμένη από τη Διάχυτη.

Για τη μέτρηση της "Άμεσης ακτινοβολίας" του Ηλίου το θερμοηλεκτρικό ζεύγος του ακτινομέτρου βρίσκεται μέσα σε μεταλλικό σωλήνα και σε κατάλληλη θέση, κάθετα προς τον άξονα του σωλήνα.
Ο μεν σωλήνας φέρεται επί μεταλλικής βάσης έτσι ώστε να είναι στρεπτός κατακόρυφα, πάνω ή κάτω, η δε μεταλλική βάση είναι και αυτή ομόκεντρα στρεπτή κατά το οριζόντιο επίπεδο (δεξιά ή αριστερά). Η όλη διάταξη μοιάζει σε μικρογραφία με αντιαεροπορικό πυροβόλο.

Με τη δυνατότητα αυτή περιστροφής καθ΄ ύψος και οριζόντια επιτυγχάνεται η σκόπευση του ήλιου με αποτέλεσμα το θερμοηλεκτρικό ζεύγος που είναι συνδεδεμένο με το γαλβανόμετρο να δέχεται μόνο την επίδραση δέσμης παράλληλων ακτίνων του ηλίου που διέρχονται από τον σωλήνα. Ο μεταλλικός σωλήνας χρησιμεύει για την προστασία της θερμοηλεκτρικής στήλης τόσο από την ακτινοβολία περιβάλλοντος (τη διάχυτη ακτινοβολία) όσο και από τους ανέμους.

Ειδικά το ακτινόμετρο που μετρά την "άμεση ακτινοβολία" επειδή σκοπεύει τον Ήλιο ονομάζεται και **Πυρηλιόμετρο**. Τέτοιο όργανο είναι και το Πυρηλιόμετρο Kipp and Zonnen ή Kipp-Zonnen του οποίου η χρήση είναι ευρύτατη

Μέτρηση διάχυτης ακτινοβολίας
-----------------------------

* Διάχυτη ακτινοβολία Ηλίου χαρακτηρίζεται η προερχόμενη από τον περιβάλλοντα και μόνο χώρο.

Για τη μέτρηση της "Διάχυτης ακτινοβολίας" του Ηλίου χρησιμοποιείται Πυρηλιόμετρο με την προσθήκη μικρού δίσκου σκίασης σε κατάλληλη θέση (απόσταση) ώστε ν΄ ανακόπτωνται οι ακτίνες της άμεσης ακτινοβολίας του Ηλίου. 

Επίσης η Διάχυτη ακτινοβολία μπορεί να προσδιορισθεί από την τιμή της "ολικής ακτινοβολίας" αν αφαιρεθεί η τιμή της "άμεσης ακτινοβολίας". Τέτοιο όργανο είναι και αυτό που κατασκευάστηκε σε ελληνικό Πνευματικό Ίδρυμα και έχει "πατεντάρει" το Υπουργείο Παιδείας".

Μέτρηση ολικής ακτινοβολίας
---------------------------

* Ολική ακτινοβολία Ηλίου χαρακτηρίζεται το σύνολο της άμεσης και διάχυτης ακτινοβολίας του.

Για τη μέτρηση της "Ολικής ακτινοβολίας" του Ηλίου χρησιμοποιείται ακτινόμετρο του οποίου το θερμοηλεκτρικό στοιχείο είναι επίπεδο και οριζόντια (προς το έδαφος) και φέρεται εντός γυάλινης σφαίρας (για την προστασία από ανέμους). Τέτοιο ακτινόμετρο μέτρησης ολικής ακτινοβολίας είναι το ακτινόμετρο Epply, καθώς επίσης και το αντίστοιχο ολικής ακτινοβολίας Kipp-Zonnen.

Παρατηρήσεις
------------

Όλα τα παραπάνω όργανα δίδουν ενδείξεις (τιμές) τη στιγμή και μόνο της παρατήρησης. Για την αυτόνομη καταγραφή των ενδείξεων χρησιμοποιούνται ανάλογα οι ακτινογράφοι.

Δείτε επίσης
------------

* Ακτινοβολία Ηλίου
Η **Άσσαμπ** ή **Άσεμπ** (τιγκρινιακά: ዓሰብ, αφάρ: ዓሱበይ‎) είναι πόλη-λιμάνι στην Περιοχή Νοτίου Ερυθράς Θαλάσσης της Ερυθραίας. Βρίσκεται στη δυτική ακτή της Ερυθράς Θάλασσας. Οι γλώσσες που ομιλούνται στο Άσσαμπ είναι κυρίως η Αφάρ, η Τιγκρινιακή και τα Αραβικά. Το Άσσαμπ είναι γνωστό για τη μεγάλη αγορά, τις παραλίες και τη νυχτερινή ζωή.

Κλίμα
-----

Το Άσσαμπ έχει το τυπικό θερμό ερημικό κλίμα (κλιματική ταξινόμηση Κέππεν *BWh*) της περιοχής Ντανακίλ. Το κλίμα της πόλης είναι ξηρό και εξαιρετικά ζεστό, με εξαιρετικά χαμηλή μέση ετήσια βροχόπτωση 40 χιλ. Το Άσσαμπ παρουσιάζει υψηλές θερμοκρασίες τόσο κατά τη διάρκεια της ημέρας όσο και της νύχτας, με την ετήσια μέση θερμοκρασία να πλησιάζει τους 31 °C.

Παραπομπές
----------

1. ↑  Falola, Toyin· Jean-Jacques, Daniel (14 Δεκεμβρίου 2015). *Africa: An Encyclopedia of Culture and Society [3 volumes]: An Encyclopedia of Culture and Society*. ISBN 9781598846669.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 236590054

 |

 |
Σχηματικό διάγραμμα του ανθρώπινου ματιού
Το **ακτινωτό σώμα** (λατ. *corpus ciliare*) είναι κυκλικός ιστός μέσα στο μάτι, που αποτελείται από τον ακτινωτό μυ και τις ακτινωτές αποφύσεις. Αποτελεί τμήμα του ραγοειδούς χιτώνα, του στρώματος του βολβού που τρέφει το μάτι μεταφέροντας θρεπτικές ουσίες. Υπάρχουν τρεις μοίρες (μέρη) του ακτινωτού μυός. Βρίσκονται στο μπροστινό μέρος του ματιού, πίσω από την ίριδα και περιβάλλουν τον φακό. Συνδέονται με τον φακό μέσω ενός στρώματος συνδετικού ιστού που αποτελεί την Ζίννειο ζώνη, και είναι υπεύθυνες για τη μεταβολή του σχήματος του φακού προκειμένου το φως να εστιάζει σωστά στον αμφιβληστροειδή.

Όταν ο ακτινωτός μυς βρίσκεται σε χάλαση (δηλαδή χαλαρώνει), το πάχος του φακού μειώνεται, βελτιώνοντας έτσι την εστίαση στα μακρινά αντικείμενα. Όταν ο μυς συσπάται η καμπυλότητα και το πάχος του φακού αυξάνεται, κι έτσι το μάτι εστιάζει καλύτερα στα κοντινά αντικείμενα.

Το ακτινωτό σώμα έχει τρεις λειτουργίες: την προσαρμογή της εστίασης του ματιού, την έκκριση του υδατοειδούς υγρού και την συντήρηση του συνδετικού ιστού που συγκρατεί το φακό. Το υδατοειδές υγρό μεταφέρει θρεπτικές ουσίες στο φακό και τον κερατοειδή και απομακρύνει τις τοξίνες από αυτά τα τμήματα. Στο ακτινωτό σώμα δρουν πολλά φάρμακα κατά του γλαυκώματος, καθώς είναι υπέυθυνο για την έκκριση του υδατοειδούς· η μείωση της παραγωγής υδατοειδούς είναι ένας τρόπος να μειωθεί η ενδοφθάλμια πίεση.

Δείτε επίσης
------------

* Ακτινωτός μυς
* Υδατοειδές υγρό
* Φακός (ανατομία)

Σημειώσεις
----------

1. ↑  Cassin, B. and Solomon, S. *Dictionary of Eye Terminology*. Gainsville, Florida: Triad Publishing Company, 1990.

  


|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Αισθητικό σύστημα-Οπτικό σύστημα-Μάτι |
| --- |
|  |
| Ινώδης χιτώνας | 
* Επιπεφυκότας
* Σκληρός
* Κερατοειδής
* Σωλήνας του Schlemm
* Διηθητικός ηθμός
 |
|  |
| Ραγοειδής χιτώνας | 
* Χοριοειδής (Ακτινωτή απόφυση, Μεμβράνη του Bruch)
* Ίριδα
* Κόρη
* Ακτινωτό σώμα
 |
|  |
| Αμφιβληστροειδής | 
* Ωχρή κηλίδα
* Κεντρικό βοθρίο
* Οπτικός δίσκος
 |
|  |
| Πρόσθιο ημιμόριο | 
* Πρόσθιος θάλαμος
* Υδατοειδές υγρό
* Οπίσθιος θάλαμος
* Φακός
 |
|  |
| Οπίσθιο ημιμόριο | 
* Υαλοειδές σώμα
* Ζίννειος ζώνη
 |

 |
Χάρτης της αρχαίας ΒοιωτίαςΗ **Ασπληδόνα** (Ασπληδών) ήταν αρχαία Βοιωτική πόλη στα βόρεια του Ορχομενού. Η πόλη ιδρύθηκε από Μινύες και βρισκόταν στην δικαιοδοσία του Ορχομενού. Ο Όμηρος την αναφέρει ως την δεύτερη πόλη των Βοιωτών Μινύων που συμμετείχε στον Τρωικό πόλεμο μετά τον Ορχομενό[1]. Ο Παυσανίας αναφέρει πως η Ασπληδόνα όφειλε το όνομά της στον Ασπληδώνα, γιο της νύμφης Μίδειας και του Ποσειδώνα. Σύμφωνα με τον ίδιο η πόλη εγκαταλείφθηκε λόγω έλλειψης πόσιμου νερού στην περιοχή.[2]

Παραπομπές
----------

1. ↑  Οἳ δ' Ἀσπληδόνα ναῖον ἰδ' Ὀρχομενὸν Μινύειον, τῶν ἦρχ' Ἀσκάλαφος καὶ Ἰάλμενος υἷες Ἄρηος οὓς τέκεν Ἀστυόχη δόμῳ Ἄκτορος Ἀζεΐδαο, Ομήρου Ιλιάς Β΄,511
2. ↑  Ἀσπληδόνα δὲ ἐκλιπεῖν τοὺς οἰκήτοράς φασιν ὕδατος σπανίζοντος: γενέσθαι δὲ τὸ ὄνομα ἀπὸ Ἀσπληδόνος τῇ πόλει, τοῦτον δὲ εἶναι νύμφης τε Μιδείας καὶ Ποσειδῶνος. ὁμολογεῖ δὲ καὶ ἔπη σφίσιν ἃ ἐποίησε Χερσίας, ἀνὴρ Ὀρχομένιος Παυσανία Ελλάδος περιήγησις/Βοιωτικά
*Άσπρον τραχύ* του Ανδρόνικου Α΄ Κομνηνού.
Το **άσπρο** (δηλ. ασημένιο), από το λατινικό *asper*, ήταν ένα ύστερο Βυζαντινό όνομα για τα αργυρά ή με κράμα αργύρου νομίσματα.

Η λατινική λέξη *asper* αρχικά σήμαινε «τραχύ» και είχε την έννοια του «νεόκοπου», του «φρεσκοκομμένου» νομίσματος, που δεν είχε γίνει ακόμη ομαλό από τη μεγάλη χρήση και, ειδικά όταν αναφέρεται σε αργυρό νόμισμα, του «λευκού», κατά την Αυτοκρατορική περίοδο.  Θα αποκτήσει τεχνική έννοια τον 12ο αιώνα, όταν οι Βυζαντινοί άρχισαν να αναφέρονται στo *τραχύ εκ κράματος* (billon) νόμισμα, το οποίο κόπηκε σε λευκή έκδοση, ως *άσπρον*. Επίσης το ίδιο όνομα εφαρμόστηκε μερικές φορές στο *τραχύ εξ ηλέκτρου* της εποχής. 

Το όνομα επανεμφανίζεται τον 14ο έως τον 15ο αιώνα ως ένα γενικό όνομα για αργυρά νομίσματα, όπως του Βυζαντινού *δουκατόπουλου* ή του οθωμανικού *ακτσέ*.  Τα βιβλία λογαριασμών του 15ου αιώνα του Βενετού εμπόρου-τραπεζίτη Giacomo Badoer απαριθμούν αρκετές πόλεις και κυβερνήσεις που έκοβαν άσπρα, συμπεριλαμβανομένων της Τραπεζούντας, της Θεοδοσίας, της Σαμψούντας, της Τανάιδος και της Ρόδου.

Βιβλιογραφικές αναφορές
-----------------------

1. 1 2 3  Grierson 1991, σελ. 211.
2. ↑  Cecile Morrison, "Coin Usage and Exchange Rates in Badoer’s *Libro dei Conti*", *Dumbarton Oaks Papers*, **55** (2001), pp. 217-245

Πηγές
-----

* Grierson, Philip (1991). «Asper». Στο: Kazhdan, Alexander, επιμ. *The Oxford Dictionary of Byzantium*. Oxford and New York: Oxford University Press, σσ. 211. ISBN 978-0-19-504652-6.

|  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Νομίσματα της Ύστερης Ρωμαϊκής Αυτοκρατορίας (Βυζαντίου) |
| --- |
|  |
| 498 – π. 700 | 
Χρυσά
*Σόλιδος*
*Σήμισις*
*Τριτημόριον*
Αργυρά
Εξάγραμμο (νόμισμα) (from 615)
Χάλκινα
*Φόλλις*
Μισός φόλλις
*Δεκανούμιον*
*Πεντανούμμιον*
*Νούμμος* |
|  |
| π. 700 – 1092 | 
Χρυσά
*Σόλιδος* ή *Νόμισμα* (μετέπειτα *Ιστάμενον*)
*Τεταρτηρόν* (από τη δεκαετία του 960)
Αργυρά
*Μιλιαρήσιον* (από το 720)
Χάλκινα
*Φόλλις* |
|  |
| 1092 – π. 1300 | 
Χρυσά
*Υπέρπυρον*
Εξ ηλέκτρου
*Νόμισμα Άσπρον τραχύ* (*Τρικέφαλον/Μανουηλάτον*)
Εκ κράματος
*Άσπρον τραχύ* (*Στάμενον*)
Χάλκινα
*Τεταρτηρό*
Μισό τεταρτηρό |
|  |
| π. 1300 – δεκαετία του 1350 | 
Χρυσά
*Υπέρπυρον*
Αργυρά
*Βασιλικόν*
Εκ κράματος
*Τουρνέζιον* (*Πολιτικόν*)
Χάλκινα
*Τραχύ*
*Ασσάριο* |
|  |
| 1367 – 1453 | 
Αγυρά
*Σταυράτον*
μισό σταυράτο
*Δουκατόπουλον* (*Άσπρον*)
Χάλκινα
*Τορνέζιον*
*Φόλαρο* |
|  |
| Σχετικά θέματα | 
* Βυζαντινή οικονομία
* Βυζαντινά νομισματοκοπεία
* Σκυφάτο
 |
|  |
| 
* **Πύλη:Βυζαντινή Αυτοκρατορία**
* **Πύλη:Νομισματολογία**
 |

 |
Η **Ασπασία Σταυροπούλου** είναι Ελληνίδα εικαστικός, γλύπτρια, και φωτογράφος. Μαθήτευσε στο πλάι του γλύπτη Γιώργου Ζογγολόπουλου και παρακολούθησε μαθήματα γλυπτικής και καλλιτεχνικής φωτογραφίας με τους Ν. Τρανό, Π. Κοκκινιά και Α. Βούτσα στην Ανωτάτη Σχολή Καλών Τεχνών. 

Υπέβαλλε φωτογραφίες της στον φάκελο υποψηφιότητας της Ελευσίνας ως Πολιτιστική πρωτεύουσα της Ευρώπης 2021 και είναι ιδρυτικό μέλος της Φωτογραφικής Λέσχης Ελευσίνας και του προγράμματος Φωτογραφία και Πολιτιστική κληρονομιά Ελευσίνας. Έχει συνεισφέρει στην οργάνωση πολιτιστικών εκδηλώσεων της Ελληνικής Φωτογραφικής Εταιρείας και της Εταιρείας Ψυχολογικής Έρευνας και Πολιτισμού.

Έχει διοργανώσει και συμμετάσχει σε διάφορες εκθέσεις εικαστικών, συμπεριλαμβανόμενων έξι ατομικών εκθέσεων. Γλυπτά της φιλοξενούνται σε γκαλερί της Αθήνας και στο κτίριο του Π.Α.Κ.Π.Π.Α. Ελευσίνας.

Συμμετοχή σε εκθέσεις εικαστικών
--------------------------------

* Άνθρωποι στο Χρόνο, Παλαιό Ελαιουργείο Ελευσίνας, 2020
* Ζωντανό Μνημείο (Ελαιουργείο), Πολιτιστικό Κέντρο Δήμου Ελευσίνας "Λεωνίδας Κανελλόπουλος", 2019
* Όψεις της Ελευσίνας, Έκθεση Photovision, 2017

Φωτογραφίες της έκθεσης Άνθρωποι στο Χρόνο
------------------------------------------

Εξωτερικοί σύνδεσμοι
--------------------

* 
* 
* 
* 
*
Η **Ασπασία «Άσπα» Λέκκα** (γεννηθείσα στις 26 Μαΐου 1989 στα Ιωάννινα ) είναι Ελληνίδα παίκτρια της χειροσφαίρισης.

Σταδιοδρομία
------------

Η Λέκκα ξεκίνησε την σταδιοδρομία της το 2002, αγωνιζόμενη για τον Α.Ο. Ιωανννίων. Το 2005 μετακόμισε στην Αναγέννιση Άρτας, με την οποία κέρδισε το Κύπελλο Ελλάδας το 2006. Το 2011 υπέγραψε με την Α.Ο. Ιωαννίνων, επιστρέφοντας στον σύλλογο μετά από έξι χρόνια. Το 2013 υπέγραψε με την γερμανική Φύχζε Βερολίνου, αγωνιζόμενη στην 1η κατηγορία (Μπούντεσλιγκα).

Από το 2007, η Λέκκα είναι μέλος της ελληνικής εθνικής ομάδας. Συμμετείχε στα προκριματικά σε ευρωπαϊκά και παγκόσμια πρωτάθλημα, καθώς και στους Μεσογειακούς Αγώνες 2009 στην Πεσκάρα.

Σπούδασε μαθηματικά στο Πανεπιστήμιο Ιωαννίνων και είναι επαγγελματίας αναλυτής επιχειρήσεων.

Εξωτερικοί σύνδεσμοι
--------------------

* Ευρωπαϊκή Ομοσπονδία Χειροσφαίρισης - Ασπασία Λέκκα
Ο **Αινύρων Χώρος** ήταν αρχαία τοποθεσία στη νήσο Θάσο, που βρισκόταν στην ανατολική ακτή της, απέναντι από τη νήσο Σαμοθράκη. Κοντά σε αυτή την τοποθεσία λειτουργούσαν κατά την αρχαιότητα περίφημα μεταλλεία χρυσού (χρυσωρυχεία), που αναφέρονται από τον Ηρόδοτο, ο οποίος τα είχε επισκεφθεί προσωπικά. Σύμφωνα με την παράδοση που παραθέτει ο Ηρόδοτος, η αρχική ανακάλυψη του χρυσού στην περιοχή έγινε από τους Φοίνικες:

> «τὰ δὲ μέταλλα τὰ Φοινικικὰ ταῦτα ἐστὶ τῆς Θάσου μεταξὺ **Αἰνύρων τε χώρου** καλεομένου καὶ Κοινύρων, ἀντίον δὲ Σαμοθρηίκης, ὄρος μέγα ἀνεστραμμένον ἐν τῇ ζητήσι.»
> 
> 

Ο Ησύχιος ονομάζει αυτή την τοποθεσία απλώς **Αίνυρα**.

Παραπομπές
----------

1. ↑  Ηροδότου *Ιστορίαι*, «Ερατώ» 47.2

Πηγές
-----

* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 3, σελ. 20
Το **Aμερικανικό Nαζιστικό κόμμα** (ANP) είναι ακροδεξιό αμερικανικό πολιτικό κόμμα που ιδρύθηκε από τον Τζορτζ Λίνκολν Ρόκγουελ. Η έδρα του βρίσκεται στο Άρλιγκτον της Βιρτζίνιας. Ο Ρόκγουελ ίδρυσε την οργάνωση με το όνομα Παγκόσμια Ένωση Ελεύθερων Επιχειρηματικών Εθνικών Σοσιαλιστών (WUFENS), αλλά μετονομάστηκε σε Αμερικανικό Ναζιστικό Κόμμα το 1960. Το κόμμα βασίστηκε σε μεγάλο βαθμό στα ιδανικά και τις πολιτικές του ναζιστικού κόμματος του Αδόλφου Χίτλερ στη Γερμανία και την διατήρηση της λευκής φυλής. To κόμμα εξέδιδε το πολιτικό περιοδικό Stormtrooper, εμπνευσμένο από τις ειδικές στρατιωτικές μονάδες της Γερμανίας κατά τον Α Παγκόσμιο πόλεμο.

Λίγο μετά τη δολοφονία του Ρόκγουελ το 1967, το κόμμα διαλύθηκε και από τα τέλη της δεκαετίας του 1960, υπήρξαν ορισμένες μικρές ομάδες που χρησιμοποίησαν το όνομα «Αμερικανικό Ναζιστικό Κόμμα». Μετά την δολοφονία του Ρόκγουελ, τα ηνία του κόμματος ανέλαβε ο Matt Koehl, ενώ το 1974 επήλθε η διάσπαση του κόμματος και δημιουργήθηκε το National Alliance από τον William Luther Pierce. To κόμμα έχει αναλάβει από το 2014, ο Rocky J. Suhayda.

Επιθέσεις
---------

Στις 3 Νοεμβρίου 1979, μερικά μέλη του Αμερικανικού Ναζιστικού Κόμματος και μιας ομάδας της Κου Κλουξ Κλαν επιτέθηκαν σε διαδήλωση διαμαρτυρίας του Κομμουνιστικού Κόμματος στο Γκρίνσμπορο (Greensboro) της Βόρειας Καρολίνας. Πυροβόλησαν και σκότωσαν πέντε πολίτες και τραυμάτισαν άλλους 11. Από τη διενεργηθείσα δικαστική έρευνα αποκαλύφθηκε ότι ο επικεφαλής της επίθεσης ήταν ο Έντουαρντ Ντόζον, μέλος της Κλαν και πληροφοριοδότης της Αστυνομίας. Η ανάκριση έδειξε την εμπλοκή σαράντα μελών της Κλαν και ναζιστών στην επίθεση. Δεκάξι συνελήφθησαν και έξι οδηγήθηκαν σε δίκη. Αθωώθηκαν όλοι από δικαστήριο που το αποτελούσαν μόνο λευκοί ένορκοι. Το νομικό σκέλος της υπόθεσης έληξε με αγωγή που υπέβαλαν οι συγγενείς των θυμάτων κατά των μελών της Κλαν. Οι δύο πλευρές συμβιβάσθηκαν στα 300.000 δολάρια. Οι πυροβολισμοί έγιναν γνωστοί ως **σφαγή στο Γκρίνσμπορο**. Για το περιστατικό γυρίστηκε το ντοκιμαντέρ, Greensboro: Closer to the Truth (2007).

Παραπομπές
----------

1. ↑  Van Ells, Mark D. (Αυγούστου 2007). *Americans for Hitler – The Bund*. *America in WWII*. **3**. σελίδες 44–49. Ανακτήθηκε στις 13 Μαΐου 2016.
2. ↑  Weingarten, Gene. "It's Just Nazi Same Place" *Washington Post* (February 10, 2008)
3. ↑  "Java Shack glimpses its past as Nazi headquarters" Αρχειοθετήθηκε 2011-08-16 στο Wayback Machine. TDB.com (March 8, 2011)
4. ↑  [www.star.gr/stories/391363/h-sfagh-toy-gkrinsmporo-otan-h-koyk-kloyks-klan-kai-to-nazistiko-komma-dolofonhsan-en-psyxrw-pente-aktibistes Η σφαγή στο Γκρίνσμπορο που άφησε άφωνο τον κόσμο! Η Κου Κλουξ Κλαν πίσω από τις δολοφονίες]

Εξωτερικοί σύνδεσμοι
--------------------

* Πολυμέσα σχετικά με το θέμα  American Nazi Party στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 132539131
* LCCN: n81144566
* SUDOC: 067343465

 |

 |
Συντεταγμένες: 34°37′N 32°58′E﻿ / ﻿34.617°N 32.967°E﻿ / 34.617; 32.967

Η **Αλυκή Λεμεσού** ή **Αλυκή Ακρωτηρίου**, είναι η μεγαλύτερη λίμνη της Κύπρου. 

Βρίσκεται στην Επαρχία Λεμεσού στα νότιο ανατολικά της πόλης της Λεμεσού και καταλαμβάνει επιφάνεια 13.67 τ.χλμ.. Το χαμηλότερο σημείο της είναι 2,7 μ. κάτω από το επίπεδο της θάλασσας. Σύμφωνα με γεωλόγους η λίμνη ήταν αρχικά νησί που σταδιακά από την εναπόθεση φερτών υλικών ενώθηκε με την ξηρά.[*ασαφές*]. 

Αυτό είναι το φαινόμενο "τόμπολο" κατά το οποίο ένα νησί ενώνεται με την ηπειρωτική χώρα. Στην προκειμένη περίπτωση η περιοχή του ακρωτηρίου ήταν αρχικά νησί. Οι δύο ποταμοί Κούρης και Γαρίλλης μετέφεραν υλικά στις εκβολές τους και σταδιακά το νησί ενώθηκε με την Κύπρο. Με αυτή την ένωση εγκλωβίστηκε μεγάλη ποσότητα θαλασσινού νερού σχηματίζοντας την αλυκή. 

Η λίμνη θεωρείται από τους σημαντικότερους υδροβιότοπους της Ανατολικής Μεσογείου. Το γεγονός ότι η στάθμη του νερού πάνω από το 50% της λίμνης είναι μικρότερη από 70 εκατοστά βάθος προσελκύει χιλιάδες πουλιά που τη χρησιμοποιούν ως ενδιάμεσο σταθμό κατά τη διάρκεια της μετανάστευσης. Η Birdlife International εκτιμά ότι από 2000 έως και 20.000 Μεγαλύτερη Φλαμίνγκο (Phoenicopterus roseus) θα περάσουν το χειμώνα στην λίμνη.

Η λίμνη βρίσκεται εντός των ορίων της βρετανικής Βάσης του Ακρωτηρίου, έναν τομέα που διέπεται από το Ηνωμένο Βασίλειο, υπό τους όρους που καθορίζονται από την ανεξαρτησία το 1960. Το 2003 δημιουργήθηκε αντιπαράθεση από την ανέγερση δύο γιγαντιαίων κεραιών ως τμήμα του δικτύου κατασκοπείας στη Μέση Ανατολή. Τοπικοί παράγοντες και οργανώσεις οικολόγων ισχυρίζονταν ότι οι κεραίες κοντά σε αυτό το εύθραυστο οικοσύστημα μπορεί να έχουν σημαντικές επιπτώσεις στην άγρια πανίδα, .

Φωτογραφίες
-----------

* 
* 
* 
* 
* 
* 
* 
* 
* 
* 
* 
* 
* 
* 
*

Παραπομπές
----------

1. ↑  *Britain got ‘one-time-only’ deal on antennae (Cyprus Mail archive article - Friday, December 3, 2004)*
2. ↑   *Σημαντικές Περιοχές για τα Πουλιά της Κύπρου (Important areas for the Birds of Cyprus), by Ζώτος Σάββας. Birdlife (Cyprus) booklet publication*
3. ↑  *School of Ocean and Earth Science, National Oceanography Centre, Southampton University, UK*
4. ↑   *Βιβλίο Γεωγραφίας Β' Γυμνασίου, Παιδαγωγικό Ινστιτούτο Κύπρου*
5. ↑   *Birdlife International  Αρχειοθετήθηκε 2009-01-03 στο Wayback Machine.*
6. ↑  *Britain got ‘one-time-only’ deal on antennae (Cyprus Mail archive article - Friday, December 3, 2004)*
7. ↑  *EFGP 3rd Congress, Berlin, Germany, 17-19 May 2002 Adopted resolution Cyprus: British military antennas.  Αρχειοθετήθηκε 2006-10-12 στο Wayback Machine.*
8. ↑   *Birdlife Cyprus Newsletter*
 Αρχειοθετήθηκε 2006-11-07 στο Wayback Machine.
9. ↑  *Ramsar mission report, Akrotiri Wetland Complex, Cyprus, 17-21 June 2002*

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Αλυκή Λεμεσού** |
Ο **Αινησίας** ήταν έφορος στην αρχαία Σπάρτη. Κατείχε το αξίωμα αυτό, όταν άρχισε ο Πελοποννησιακός Πόλεμος, το 431 π.Χ.  

Τον αναφέρουν:  

α) ο Θουκυδίδης: «τέσσαρα μὲν γὰρ καὶ δέκα ἔτη ἐνέμειναν αἱ τριακοντούτεις σπονδαὶ αἳ ἐγένοντο μετ᾽ Εὐβοίας ἅλωσιν: τῷ δὲ πέμπτῳ καὶ δεκάτῳ ἔτει, ἐπὶ Χρυσίδος ἐν Ἄργει τότε πεντήκοντα δυοῖν δέοντα ἔτη ἱερωμένης καὶ Αἰνησίου ἐφόρου ἐν Σπάρτῃ καὶ Πυθοδώρου ἔτι δύο μῆνας ἄρχοντος Ἀθηναίοις, μετὰ τὴν ἐν Ποτειδαίᾳ μάχην μηνὶ ἕκτῳ καὶ ἅμα ἦρι ἀρχομένῳ Θηβαίων ἄνδρες ὀλίγῳ πλείους τριακοσίων ἡγοῦντο δὲ αὐτῶν βοιωταρχοῦντες Πυθάγγελός τε ὁ Φυλείδου καὶ Διέμπορος ὁ Ὀνητορίδου) ἐσῆλθον περὶ πρῶτον ὕπνον ξὺν ὅπλοις ἐς Πλάταιαν τῆς Βοιωτίας οὖσαν Ἀθηναίων ξυμμαχίδα».  

β) ο Ξενοφών: «ταῦτα δὲ πάντα Λακεδαιμονίοις ἀπέδωκε τελευτῶντος τοῦ θέρους εἰς ὃ ἑξάμηνος καὶ ὀκτὼ καὶ εἴκοσιν ἔτη τῷ πολέμῳ ἐτελεύτα, ἐν οἷς ἔφοροι οἱ ἀριθμούμενοι οἵδε ἐγένοντο, Αἰνησίας πρῶτος, ἐφ᾽ οὗ ἤρξατο ὁ πόλεμος».

Πηγές
-----

* Θουκυδίδου «Ιστορίαι» (2, 2-1)
* Ξενοφώντος «Ελληνικά» (Β, 3-9)
Η **ανταλλαγή μετοχών** (stock swap), επίσης γνωστό και ως share swap ή equity swap είναι μια περίπτωση εξαγοράς επιχείρησης, στην οποία η εταιρεία που εξαγοράζει χρησιμοποιεί τη μετοχή της για να καταβάλλει το τίμημα για την εξαγοραζόμενη εταιρεία. Κάθε μέτοχος της εταιρείας που εξαγοράστηκε λαμβάνει ένα συγκεκριμένο αριθμό μετοχών της αγοράστριας εταιρείας για κάθε μετοχή που κατείχε προηγούμενα στην εταιρεία που εξαγοράστηκε. 

Μερικές φορές, κάποιοι μέτοχοι είναι υποχρεωμένοι να περιμένουν για μία συγκεκριμένη χρονική περίοδο που έχει συμφωνηθεί από κοινού, προτού αποκτήσουν το δικαίωμα πώλησης των νέων τους μετοχών. Εναλλακτικά, πρόκειται για μια μέθοδο άσκησης δικαιωμάτων προαίρεσης, στην οποία οι μετοχές που κατέχει ήδη ένας μέτοχος χρησιμοποιούνται για την αγορά νέων μετοχών στην τιμή άσκησης του δικαιώματος.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* NDL: 01111290

 |

 |
Ο **Αλτς** (*Alz*) είναι ποταμός στη Βαυαρία, νότια Γερμανία. Πηγάζει από τη λίμνη Χίμζεε σε υψόμετρο 518 μέτρων. Είναι δεξιός παραπόταμος του Ινν, στον οποίο εκβάλλει στο Μαρκτλ. Πόλεις πάνω στον Αλτς είναι οι Άλτενμαρκτ, Τρόστμπεργκ, Γκάρχινγκ και Μπουργκκίρχεν.

Ο Αλτς χωρίζεται στον άνω και στον κάτω Αλτς. Ο Άνω Αλτς είναι το τμήμα του ποταμού από τις πηγές ως το Άλτενμαρκτ και το κάτω τμήμα του ποταμού είναι από το Άλτενμαρκτ έως τις εκβολές του.

Ετυμολογία
----------

Από την προ-ινδοευρωπαϊκή λέξη Άλτζ (Alz), που σημαίνει βάλτος.

Εξωτερικοί σύνδεσμοι
--------------------

* Πολυμέσα σχετικά με το θέμα  Alz στο Wikimedia Commons
* (Γερμανικά)

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 236865638
* GND: 4206401-6

 |

 |
Ο όρος **ανταγωνισμός εξοπλισμών** είναι στρατιωτικός όρος και αφορά τον ανταγωνισμό σε οπλικά συστήματα και μέσα.

Ο ανταγωνισμός εξοπλισμών ουσιαστικά αφορά εξοπλιστική διαδικασία μεταξύ αντιπάλων χωρών, δύο ή περισσοτέρων ή και μεταξύ αντιπάλων συνασπισμών χωρών, με απώτερο στόχο να μη βρεθούν σε μειονεκτική θέση μεταξύ τους σε περίπτωση σύρραξης. Υπό το καθεστώς αυτό ο ανταγωνισμός του εμπλουτισμού των εκατέρωθεν οπλοστασίων καθίσταται συνεχής με αντίστοιχη συνεχή και υψηλή επιβάρυνση των εκατέρωθεν κρατικών προϋπολογισμών για τη διατήρησή τους. 

Ενώ το θέμα φέρεται εκ πρώτης όψεως να αφορά εσωτερική υπόθεση του κάθε κράτους, στην ουσία πρόκειται για αντικείμενο έρευνας των διεθνών σχέσεων των χωρών και υπό αυτή την άποψη διέπεται από το Διεθνές Δίκαιο. Ο ανταγωνισμός εξοπλισμών μπορεί να πραγματοποιηθεί είτε ως "εσωτερικός", με εξοπλιστικά προγράμματα των ίδιων των κρατών, όπως π.χ. δημιουργία πολεμικών βιομηχανιών, ναυπηγείων κ.λπ. είτε ως "εξωτερικός", με εισαγωγές από άλλες χώρες. Επίσης μπορεί να εκδηλωθεί είτε ως "ενεργητικός", σε προσδοκία πρόκλησης πολέμου, είτε ως "παθητικός", εξ ανάγκης, στην αντιμετώπιση πιθανής πρόκλησης μετά τον επιχειρούμενο εξοπλισμό άλλης ή άλλων χωρών.

Οι μεγαλύτεροι σε έκταση ανταγωνισμοί εξοπλισμών που σημειώθηκαν ήταν τόσο των συμμάχων χωρών κατά του Άξονα στον Β΄ Παγκόσμιο Πόλεμο όσο κατά πολύ περισσότερο μετά τον πόλεμο, στην περίοδο του ψυχρού πολέμου μεταξύ των λεγομένων ανατολικού και δυτικού συνασπισμών χωρών, ή μεταξύ χωρών του Συμφώνου της Βαρσοβίας και Βορειοατλαντικού Συμφώνου. Μεγαλύτεροι ανταγωνισμοί μεταξύ χωρών μελών ιδίου αμυντικού συνασπισμού των τελευταίων δεκαετιών ήταν μεταξύ Ινδίας - Πακιστάν (υπό το ΣΕΑΤΟ) και Ελλάδας - Τουρκίας (υπό το ΝΑΤΟ) επί των οποίων οι αμυντικές δαπάνες υπήρξαν ιδιαίτερα υψηλές.

Πηγές
-----

* "Εγκυκλοπαίδεια Πάπυρος Larousse Britannica" τομ.9ος, σελ.327.
* "The Military Balance 1986-1987" Εκδ. Διεθνές Ινστιτούτο Στρατηγικών Μελετών - Λονδίνο 1986 (Αύγουστος), σελ. 69.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85007355
* GND: 4076878-8
* SUDOC: 028196988
* BNF: cb13319290t (data)
* NKC: ph990900

 |

 |
Για άλλες χρήσεις, δείτε: Άπις (αποσαφήνιση).
Η **Άπις** (*αρχαία ελληνικά : Ἆπις, στα αρχαία αιγυπτιακά : Yamu*) ήταν αρχαία κώμη της Αιγύπτου στην Κάτω Αίγυπτο. Το όνομα της προέρχεται από τον θεό Άπι. Πάνω σε τμήμα του αρχαιολογικού χώρου σήμερα βρίσκεται το χωριό Κομ ελ Χισν (Λόφος του κάστρου). Βρίσκεται κοντά στο δυτικό άκρο του Δέλτα του Νείλου στο μέσον περίπου μεταξύ Καΐρου και Αλεξάνδρειας και περίπου 10 χλμ δυτικά του υποκαταστήματος του Νείλου Ροζέτα.

Πολλές ανασκαφές έχουν αποκαλύψει κατοίκηση από το αρχαίο βασίλειο. Η τοποθεσία διατηρήθηκε κατά τη διάρκεια του νέου βασιλείου και την 26η Δυναστεία, όπου αναφέρεται ότι ο τοπικός ναός κατέβαλε τις οφειλές του, όπως καταγράφεται στην Στήλη της Adoratrice Nitocris.

Ο Ηρόδοτος αναφέρει ότι οι κάτοικοι, μαζί με της γειτονικής Μάρειας, θεωρούσαν τους εαυτούς Λιβύους. Το στοιχειοθετούσαν αυτό λέγονταν ότι βρισκόταν έξω από το δέλτα του Νείλου και Αιγύπτιοι θεωρούνταν μόνο όσοι ζούσαν γύρω από τον Νείλο. Ο Ηρόδοτος επίσης αναφέρει ότι οι δύο πόλεις στην ουσία ήταν στο αρχαίο σύνορο Αιγύπτιου και Λιβύης στην Αίγυπτο αλλά οι κάτοικοι τους αντιδρούσαν στην απαγόρευση να μην τρώνε κρέας αγελάδος, λόγω της λατρείας του Άπιδος που είχε μορφή ταύρου, και ήθελαν να τρώνε ελεύθερα ότι θέλουν.

Παραπομπές
----------

1. ↑  *Bulletin of the John Rylands Library*, John Rylands Library, Manchester University Press 1972, p.498
2. ↑  Anthony J. Cagle, *The Spatial Structure of Kom el-Hisn: An Old Kingdom Town in the Western Nile Delta, Egypt*, dissertation, University of Washington, 2001
3. ↑  J. H. Breasted, *Ancient Records of Egypt*, Part Four, Chicago 1906, § 956
4. ↑  Ηρόδοτος, ιστοριών 2.18

Εξωτερικοί σύνδεσμοι
--------------------

* Πολυμέσα σχετικά με το θέμα  Kom el-Hisn στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 315170081

 |

 |
Για για τον σύγχρονο δήμο, δείτε: Δήμος Αλυζίας.  
Χάρτης της αρχαίας Ακαρνανίας
Η **Αλυζία** ή αλλιώς γνωστή με τις παραλλαγές **Αλυζεία** ή **Αλλυτία** ή και **Κανδήλα** από το γειτονικό χωριό της περιοχής, ήταν αρχαία ελληνική πόλη στην περιοχή της βορειοδυτικής Αιτωλοακαρνανίας, απέναντι από το νησί της Λευκάδας. Φέρεται να είχε ήδη ιδρυθεί από τον 6ο αιώνα π.Χ. και ο Στράβωνας αναφέρει πως κατά την παράδοση ο ιδρυτής της πόλης ήταν ο Αλυζεύς, ένας από τους αδελφούς της Πηνελόπης, συζύγου του Οδυσσέα. Κατά την ελληνιστική περίοδο η πόλη φέρεται να γνώρισε μεγάλη ακμή, ήταν μια από τις σημαντικότερες πόλεις της αρχαίας Ακαρνανίας και ο πληθυσμός της ξεπέρασε τους 30.000 κατοίκους. Αναφορές σχετικά με την τοποθεσία της πόλης και του λιμανιού της κάνουν ο Κικέρων και ο Σκύλαξ ο Καρυανδεύς οι οποίοι την ονομάζουν *Αλυττίαν*, καθώς και ο Θουκυδίδης και ο Ξενοφώντας για τον ρόλο της κατά τη διάρκεια του Πελοποννησιακού πολέμου όπου είχε συμμαχήσει με την πλευρά των Σπαρτιατών. Στην περιοχή διασώζονται βυθισμένα υπολείμματα από την αποβάθρα του λιμανιού της.

Το λιμάνι της ήταν γνωστό για το εκεί ιερό (τέμενος) του Ηρακλή (Στράβ. X, 2, 22). Τα ερείπια του τεμένους χρησιμοποιήθηκαν αργότερα (2ο μ.Χ. αι.) ως οικοδομικό υλικό για την ανέγερση ενός ηρώου (μαυσωλείου), που τα ερείπιά του είναι και σήμερα ορατά στις ΒΔ ακτές του όρμου του Μύτικα, στη θέση "Βούλκος".

Σημαντικές προσωπικότητες
-------------------------

Από την Αλυζία ήταν ο Αριστομένης ο Ακαρνάνας, ο οποίος για μια περίοδο κυβερνήσει την Αίγυπτο επί των Πτολεμαίων σαν επίτροπος του ανήλικου Πτολεμαίου Ε' του Επιφανούς.

Παραπομπές
----------

1. ↑  Η Αρχαία Αλυζία Αρχειοθετήθηκε 2016-01-22 στο Wayback Machine. - Η Νέα Εποχή
2. ↑  Αρχαία Αλυζία (Κανδήλα) Αρχειοθετήθηκε 2017-12-03 στο Wayback Machine. - upatras.gr
3. ↑  An Inventory of Archaic and Classical Poleis: An Investigation Conducted by The Copenhagen Polis Centre for the Danish National Research Foundation by Mogens Herman Hansen,2005,page 354
4. ↑   Δ. Κ. Σαμσάρης, Η Άκτια Νικόπολη και η «χώρα» της (Νότια Ήπειρος-Ακαρνανία). Ιστορικογεωγραφική και επιγραφική συμβολή, Θεσσαλονίκη 1994, σ.146-147

Περαιτέρω ανάγνωση
------------------

* Χρυσοβιτσάνος, Γεράσιμος (2004). "Οι αποικίες της Κορίνθου στην αιτωλοακαρνανική ακτή". Μεταπτυχιακή εργασία ειδίκευσης. Πανεπιστήμιο Κρήτης/Φιλοσοφική Σχολή/Τμήμα Ιστορίας και Αρχαιολογίας. σελ. 97-106.

Συντεταγμένες: 38°42′33″N 20°57′08″E﻿ / ﻿38.7093°N 20.9522°E﻿ / 38.7093; 20.9522
Το **Βαπτιστήριο του Νέωνος** (ιταλ. *Battistero Neoniano*) είναι ένα Ρωμαϊκό θρησκευτικό κτήριο στη Ραβένα, στη βορειοανατολική Ιταλία. 

Κτίστηκε εν μέρει στη θέση ενός ρωμαϊκού λουτρού και αποτελεί το αρχαιότερο μνημείο της πόλης. Ονομάζεται και **Βαπτιστήριο των Ορθοδόξων**, για να διακρίνεται από το Βαπτιστήριο των Αρειανών, που κατασκευάστηκε κατόπιν παραγγελίας του Οστρογόθου βασιλιά, Θεοδώριχου περίπου 50 χρόνια αργότερα.

Ιστορία
-------

Το βαπτιστήριο είναι οκταγωνικό κτίριο που κατασκευάστηκε από πλίνθους. Η κατασκευή του ξεκίνησε στα τέλη του 4ου ή στις αρχές του 5ου αιώνα, από τον Επίσκοπο Ούρσους, (αποτελούσε μέρος της μεγάλης βασιλικής του, η οποία καταστράφηκε το 1734) και ολοκληρώθηκε από τον Επίσκοπο Νέωνα στα τέλη του 5ου αιώνα όταν προστέθηκαν οι ψηφιδωτές διακοσμήσεις.

Αρχιτεκτονική και διακόσμηση
----------------------------

Το αρχικό δάπεδο είναι τώρα περίπου 3 μ. κάτω από το περιβάλλον επίπεδο, οπότε δεν είναι πλέον ορατή η αρχική δομή και ο όγκος του κτηρίου. Ο οκταγωνικός σχεδιασμός του κτηρίου, που χρησιμοποιείτο σχεδόν σε όλα τα παλαιοχριστιανικά βαπτιστήρια, συμβολίζει τις επτά ημέρες της εβδομάδας συν την Ημέρα της Ανάστασης και την Αιώνια Ζωή.

Στο κέντρο του ψηφιδωτού της οροφής απεικονίζεται η Βάπτιση του Ιησού από τον Ιωάννη τον Βαπτιστή, στον Ιορδάνη ποταμό. Γύρω από τη Βάπτιση απεικονίζονται οι Δώδεκα Απόστολοι.

 Το ψηφιδωτό οροφής στο Βαπτιστήριο του Νέωνος.
Το Βαπτιστήριο είναι ένα από τα οκτώ κτίρια στη Ραβέννα, που έχουν καταχωριστεί ως Μνημεία Παγκόσμιας Κληρονομιάς της UNESCO. Σύμφωνα με την εκτίμηση της ICοMοS (Διεθνές Συμβούλιο Μνημείων & Τόπων) είναι το «καλύτερο και πληρέστερο παράδειγμα του πρώιμου χριστιανικού βαπτιστηρίου, που διατηρεί τη ρευστότητα στην αναπαράσταση της ανθρώπινης μορφής, η οποία προέρχεται από την ελληνορωμαϊκή τέχνη».

Δείτε επίσης
------------

* Βαπτιστήριο των Αρειανών
* Η Ραβέννα των Οστρογότθων
* Ιστορία ρωμαϊκών και βυζαντινών τρούλων

Παραπομπές
----------

1. ↑  *Tourer.it*. 15769. Ανακτήθηκε στις 18  Μαρτίου 2021.
2. ↑  Ανακτήθηκε στις 6  Ιανουαρίου 2021.
3. ↑  *dati.beniculturali.it*.
4. ↑  *Tourer.it*.

Περαιτέρω ανάγνωση
------------------

* Weitzmann, Kurt, ed. *Age of spirituality: ύστερη αντίκα και παλαιοχριστιανική τέχνη, τρίτος έως έβδομος αιώνας*, αρ. 588, 1979, Μητροπολιτικό Μουσείο Τέχνης, Νέα Υόρκη,(ISBN 9780870991790)

Εξωτερικοί σύνδεσμοι
--------------------

* Τα Ψηφιδωτά του Βαπτιστηρίου του Νέωνος - Μωσαϊκή Πηγή Τέχνης
* Battistero Neoniano - Ιεροί προορισμοί

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 234332540
* GND: 4577141-8
* NKC: ko20211121318

 |

 |
Η ελεημοσύνη, μια μορφή αλτρουισμού
Ο **αλτρουισμός** είναι η αρχή και η ηθική ευαισθησία για την ευτυχία άλλων ανθρώπων ή ζώων, με αποτέλεσμα μια ποιότητα ζωής, τόσο υλική όσο και πνευματική. Είναι μια παραδοσιακή αρετή σε πολλούς πολιτισμούς και μια βασική πτυχή διαφόρων θρησκευτικών παραδόσεων και κοσμοθεωριών, αν και η έννοια των «άλλων» προς τους οποίους θα πρέπει να απευθύνονται μπορεί να ποικίλει μεταξύ των πολιτισμών και των θρησκειών. Σε μια περίπτωση, ο αλτρουισμός μπορεί να γίνει συνώνυμο της ανιδιοτέλειας που είναι το αντίθετο του εγωισμού.

Η λέξη «αλτρουισμός» επινοήθηκε από τον γαλλικό φιλόσοφο Ογκίστ Κοντ στα γαλλικά. Προέρχεται από το ιταλικό altrui, το οποίο με τη σειρά του προέρχεται από το λατινικό alteri, που σημαίνει "άλλος".

Ο όρος αλτρουισμός μπορεί επίσης να αναφέρεται σε ένα ηθικό δόγμα που ισχυρίζεται ότι τα άτομα είναι ηθικά υποχρεωμένα να ωφελούν τους άλλους. Χρησιμοποιείται με αυτήν την έννοια, όταν αντιπαρατίθεται του εγωισμού, όπου το άτομο επιδιώκει προσωπικό συμφέρον, συχνά ίσως και εις βάρος άλλων ατόμων.